Emin

Emin (адан дуьз тӀвар: Эмин Аразан хва Агъаларов; ; 1979 йисан 12 декабрдиз, Баку) — Урусатдин ва Азербайжандин манияр ягъзавай кас ва музыкант, манийрин автор, вичин, бизнесмен, Crocus Group-дин президентин сифтегьан векил. Азербайжандин Республикадин халкьдин артист (2018), Адигъея Республикадин лайихлу артист (2018).

 Уьмуьрдин рехъ 
Эмин Агъаларов 1979 йисан 12-лагьай декабрдиз Бакуда дидедиз хьана.

Буба — тӀвар-ван авай бизнесмен Араз Искендеран хва Агъаларов. Диде — Агаларова Ирина Иосифан руш, вах — Шейла Агаларова.

1983-лагьай йисуз вири хзан Москвадиз яшамиш жез куьч хьана.

1994-лагьай йисалай 2001-лагьай йисалди Эмин АСШ-ра яшамиш хьанаЭмин Аразович Агаларов .

Нью-Йорк шегьерда ада Marymount Manhattan College кӀелна куьтягьна ва «бизнес менеджмент финансрин» хиляй бакалаврадин диплом къачунаИнтервью: Араз Агаларов, глава компании «Крокус групп».

Адаз кьуд аял ава.

 Музыкадин яратмишун 
2006 йисан 22-лагьай апрелдиз адан садлагьай «Still» лугьудай альбом акъатна..

Гуьгъуьнлай атай пуд альбом — «Incredible», «Obsession», «Devotion» — 2007, 2008, 2009 йисариз Урусатда акъатна. «Wonder» (2010 йис) и «After The Thunder» (2012) лугьудай альбомар ― халкьарин арада авай релизар язваЭмин Агаларов дал интервью Sun: «Wonder ― хорошая музыка, а как бизнесмен ― я очень хороший продукт».

2011-лагьай йисуз Эмина Европадин музыка кхьизвай «EMI Musik Germani» студиядихъ галаз кӀвалах ийиз башламишна.

Сифтегьан гьафтеда альбом «Wonder» ЧӀехибританияда пуд агъзур тираждал копияр къачуна. Адан «Obvious» лугьудай «гьафтедин мани» лугьуз Британиядин радиочартдик акатна.

2012 йисан 27-лагьай майдиз Бакуда фейи «Евровидение-2012» конкурсда ада кьетӀен мугьман яз экъечӀнаEMIN выступил в качестве специального гостя на «Евровидении — 2012». Эхиримжи шоу туькӀуьрдайла, Эмина Британиядин режиссёр Питер Бердомдихъ ва продюсер Дэвид Бейнбриджемдихъ галаз санал кӀвалахнаEMIN: «Евровидение» в Баку было фантастическим!".

2012 йисан 23-лагьай сентябрдиз Бакуда фейи Дженифер Лопесан концертда Эмин кьетӀен мугьман хьана, ада вичин «After the Thunder» альбомдай са шумуд мани ва Муслим Магомаеван «Синяя вечность» лугьудай мани ягънаФеерия в Crystall Hall: Всё самое интересное о шоу Дженнифер Лопес в Баку..

2013-лагьай йисуз «Крокус Сити Холлда» фейи «Мисс Вселенная» конкурсда мани ягънаМосква 24 — «Правда 24»: Арас и Эмин Агаларовы — о конкурсе «Мисс Вселенная» — Сетевое издание М24.

2013-лагьай йисуз декабрдин вацра Эмина сифте сеферда урус чӀалал ягънавай «На краю» лугьудай манийрин альбом акъудна.

2014-лагьай йисуз — урус чӀалал ягънавай кьвед лагьай «Начистоту» альбом, 2015-лагьай йисуз — пуд лагьай «8 в падении» альбом акъудна.

2016-лагьай йисуз июлдин вацра Эмина С.Кожевниковахъ ва Григорий Лепсахъ галаз санал Бакуда фестиваль «Жара» тешкилна. Фестивальда манияр ягъиз машгьур артистар экъечӀна: Филипп Киркоров, Леонид Агутин, Григорий Лепс, Николай Басков, Ани Лорак ва масабур. 2017-лагьай йисалай эгечӀна фестиваль кьуд юкъуз физва.

Адан «In Another Life» лугьудай клипда Дональд Трампа иштираквал авуна.

2016-лагьай йисуз Эмин Урусатдин 50 шегьердиз еке тур гваз фена.

Вири дуьньяда гастролар тухузва. Дарвиле авайбуруз гзаф куьмек гузва.

2019 ва 2020 йисара Forbes журналда «40 вирадалайни агалкьунар авай Урусатдин шоу — бизнесдин ва спортдин ксар» сиягьдик акатзава.

 Баянар 

 ЭлячӀунар 

Категория:Урусатдин маничияр

Категория:Азербайжандин маничияр
Категория:Азербайжандин халкьдин артистар
Категория:Бакуда дидедиз хьанвайбур